《上元日与林谕德亨大商懋衡李世贤二侍讲饯同年陆叙州克深考绩西还联句十首 其五》
明代·程敏政

宴罢琼林十九春，东西南北故情新。玉堂雅集今如昨，皂盖清风独胜人。

剪烛肯孤良夜赏，赓歌直遣壮怀伸。凤毛麟角真相许，况际风云庆会辰。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。